Ryhmä Hau

**Ryhmä Hau** (Yle) tai **PAW Patrol** (Nickelodeon) () on kanadalainen lasten animaatiosarja. Se alkoi 12. elokuuta 2013. Suomessa sitä esittää Yle TV2 ohjelmassa Pikku Kakkonen.

Ryhmä Hau kertoo samannimisestä pelastajaryhmästä, joka koostuu kuudesta koiranpennusta ja heidän johtajastaan sekä sarjan edetessä mukaan liittyneistä jäsenistä, jotka ovat lähes kaikki koiranpentuja. Ryhmä auttaa kuvitteellisen Jännälahden kaupungin () asukkaita ja eläimiä erilaisissa ongelmissa ja onnettomuuksissa. Ryhmä Hau auttaa myös Jännälahden ulkopuolella. Suomessa sarjalla on kaksi eri jälkiäänitystä: Yle TV2:lla esitettävän Dub On -yhtiön tekemä jälkiäänitys sekä Nickelodeonin tilaaman KM Studio Finlandin tekemä jälkiäänitys, jota käytetään muun muassa Viaplayssa ja sarjan DVD-julkaisuissa. Viaplayn versiossa käytetään suomentamattomia nimiä.

## Suomenkieliset äänet (Dub Onin jälkiäänitys)

## Hahmoja
* **Riku** () on Ryhmä Haun johtaja. Hän on kekseliäs ja positiivinen nuori poika, joka on aina valmis auttamaan ketä tahansa. Hän on rakentanut Ryhmä Haun varusteet, vempaimet, ajoneuvot ja päämajat, ja pitää huolta ryhmän vahtitornista ja hyvinvoinnista. Jokainen pentu on hänelle tärkeä. Hänellä on Hau-päd, joka on hänen puhelimensa.
* **Vainu** () on saksanpaimenkoira, joka toimii poliisina ja vakoojana. Vainulla on hyvä hajuaisti, mutta hän on allerginen kissoille, pölylle ja höyhenille, ja aivastaa aina, jos kissoja on hänen lähellään, tai pölyä joutuu hänen kuonoonsa, tai höyhen laskeutuu sen päälle.
* **Samppa** () on dalmatialainen, joka toimii palokoirana ja ensihoitajana. Samppa on pennuista kömpelöin ja vitsikkäin, ja hänen lentävä lausahduksensa erilaisten vahinkojen jälkeen on "Hyvin kävi!". Samppa on hieman arka ja ujo, mutta hän on aina valmis auttamaan. Hän pelkää lentämistä yli kaiken, varsinkin, jos se on putoamista. 3. tuotantokaudella, jossa kaikki pennut saavat lentovarusteet, Samppa ei enää pelkää lentämistä.
* **Kaja** () on cockapoo, eli cockerspanielin ja villakoiran sekoitus, joka toimii lentäjänä. Kaja on rohkea, ketterä ja pirteä pentu. Kaja osaa tehdä voltin ja tekee niitä aika usein, kun innostuu jostakin, tai vastaavaa. Hän rakastaa lentämistä ja söpöjä eläimiä, erityisesti pupuja, mutta pelkää kotkia, ja kammoksuu sellaisia tehtäviä, joihin liittyy kotka. Kaja ihannoi Lentäjä Ässää ja haluaa tulla yhtä taitavaksi lentäjäksi kuin hän.
* **Rekku** () on sekarotuinen pentu, jonka erikoisala on kierrätys. Rekku keksii vanhalle romulle aina uutta käyttöä, ja hän osaa korjata sekä rakentaa monia asioita. Hän inhoaa vettä ja kastumista, eikä tykkää mennä kylpyyn. Rekku pystyy menemään Meripartiossa veteen, koska sukelluspuku suojaa häntä vedeltä.
* **Rolle** () on englanninbulldoggi, joka erikoistuu kaivamiseen ja maansiirtoon. Rolle rakastaa kaivamista, lautailua, ruokaa ja kylpyjä, mutta hän on joskus melko pelokas, ja pelkää erityisesti hämähäkkejä, aaveita ja pimeää. Rolle on kovin Apollo Superpentu -fani.
* **Toma** () on labradorinnoutaja, joka toimii ryhmän vesipelastajana. Toman erikoisalaa ovat veteen liittyvät tehtävät, ja hän rakastaa vettä ja uimista.
* **Halti** () on husky. Hän liittyi ryhmään 2. tuotantokaudella. Halti on erityisen hyödyllinen lumeen ja jäähän liittyvissä tehtävissä, mutta hänestä on apua muulloinkin. Halti rakastaa ruokaa, kuten maksaa, ja hän asuu Jaken kanssa tämän vuorella.
* **Valpas** () on chihuahua. Hän liittyi ryhmään 3. tuotantokaudella. Hän asuu Carlon kanssa viidakossa. Valpas on erityisen hyödyllinen viidakkoon liittyvissä tehtävissä, mutta hänestä on apua muulloinkin. Valppaalla on erittäin hyvä kuulo. Hän puhuu myös espanjaa, mutta pelkää pimeää.
***Lilli** () on mäyräkoira. Hänen ensiesiintymisessä nähdään *Ryhmä Hau* -elokuvassa. Sarjassa hän liittyi ryhmään 9. tuotantokaudella. Lilli on älykäs ja vilkas pentu. Hän oli ennen kodittomana Jännälän kaupungissa.
* **Rex** on berninpaimenkoira. Hän liittyi ryhmään 7. tuotantokaudella. Rex on erittäin hyvä puhumaan dinosaurusten kieltä, ja hän asuu Tohtori Tilda Turpon ja hänen tyttärensä Nellin kanssa Dinosaurusmaassa. Motto: "Se on dino eikä melkein!"
***Ella ja Tapu** ovat kaksoset. He liittyvät Mahtaviin Mahtipentuihin 6. tuotantokaudella. He eivät liity Ryhmä Haun muuhun toimintaan, sillä he lähtevät vahtimaan Neitolintua. Kaksoset esiintyvät aina, kun Mahtavilla Mahtipennuilla on vastassa Neitolintu.
***Villikatti** on Ryhmä Haun ensimmäinen kissajäsen. Hän liittyi ryhmään 7. tuotantokaudella. Toisin kuin muut kissat, hän pelkää hiiriä. Hän on aina mukana, kun Vauhtipennuilla on vastassa Koviskopla. Hän perustaa myöhemmin Kissapartion, joka auttaa Ryhmä Hauta.
***Kissapartio** on Villikatin perustama neljän kissan ryhmä, joka auttaa Ryhmä Hauta. Kissapartioon kuuluvat Villikatti, **Leo**, **Riina** ja **Varjo**. Leolla on leijonan voimat, Riinalla tiikerin ketteryys ja Varjolla jaguaarin salavihkaisuus. Villikatti käyttää Kissapartiossa nimeä **Vinha**.
* **Robo-koira** () on Rikun rakentama robotti, joka pystyy lentämään, ja joka auttaa Ryhmä Hauta. Robo-koira on ohjelmoitu kuljettamaan ja ajamaan erilaisia ajoneuvoja, mutta on joskus avuksi tehtävissä.
* **Pormestari Pujola** () on Jännälahden pormestari. Hän on hieman hupsu ja tarvitsee usein Ryhmä Haun apua. Hänellä on lemmikkikana **Kanatuinen** (), joka on Jännälahden varapormestari ja pormestarille erittäin tärkeä – pormestari on rakennuttanut kaupungintalon eteen Kanatuista esittävän kultaisen patsaan.
* **Pormestari Hanttinen** () on Jännälahden naapurikaupungin Usvapohjan pormestari ja Pormestari Pujolan vihollinen. Hän on luonteeltaan ilkeä, ja on usein aiheuttamassa erilaisia ongelmia Jännälahden väelle. Viljami-kisuli "Ville-kissa" kutsuu häntä "Usvapojuksi". Hanttinen ei pidä tästä nimestä. Hän omistaa myös Kaamean kattikoplan, joka on hänen johtamansä ryhmä kissoja, jotka ovat vastakohta Ryhmä Haulle. Hanttinen ajaa moottoroidulla kissan kuljetuslaatikolla "Kattikärryllä", jolla kuljettaa kissatkin.
* **Kaamea kattikopla** tai **Kattistrofikopla** on Pormestari Hanttisen kissaryhmä, joka on Ryhmä Haun vastakohta. Ryhmään kuuluu kuusi kissaa, jotka ovat Ryhmä Haun pääjäsenpentujen kissaversiot. Kissoilla on samanlaiset varusteet kuin Ryhmä Haulla, mutta ei muita kuin normaalin muodon varusteet. Heillä on samanlaiset ajoneuvot kuin Ryhmä Haulla. Kissat tottelevat Hanttista, ja auttavat häntä erilaisissa konnankoukuissa. Hanttinen kuljettaa kissoja moottoroidulla kissan kuljetuslaatikolla "Kattikärryllä", jolla kuljettaa itsensäkin.
* **Kapteeni Horatio Turpo** () on majakanvartija ja meribiologi. Hän asuu Jännälahden lähellä sijaitsevalla Hyljesaarella ja on usein tutkimassa erilaisia eläimiä. Hän omistaa *Kampela*-laivan ja sukelluskellon. Hän käyttää paljon monimutkaisia ja harvinaisia sanoja, jotka alkavat samoilla kirjaimilla hänen lauseissaan, sekä riimittelyä puheessaan.
* **Mauri** () on Kapteeni Turpon mursuystävä. Mauri on lähes aina nälkäinen, ja saa kapteenilta usein erilaisia herkkuja.
* **François Turpo** () on Kapteeni Turpon ranskalainen serkku. Hän on valokuvaaja ja akrobaatti, mutta hänen toilailunsa saa usein serkukset kiipeliin.
* **Aleksi Totteri** () on pieni poika, joka ihailee kovasti Ryhmä Hauta. Hän yrittää olla avulias, mutta onnistuu useimmiten aiheuttamaan enemmän ongelmia kuin ratkomaan niitä. Hänet on nimitetty Ryhmä Haun erikoisjäseneksi, ja hän perustaa myöhemmin Ryhmä Aleksin, jossa Aleksi ja joukko kaupungin eläimiä yrittävät ratkaista ongelmia. Aleksilla on lemmikkihiiri **Kviik**.
* **Herra Totteri** () on ravintolanomistaja ja Aleksin vaari. Hän valmistaa, myy ja tarjoilee ruokaa ravintolassaan. Hän yrittää vahtia Aleksia ja estää tätä joutumasta hankaluuksiin.
* **Jakke** () on retkiopas, joka omistaa hiihtokeskuksen ja Halti-pennun. Hän asuu mökissä vuoren huipulla.
* **Carlo** () on Rikun kirjekaveri, joka asuu viidakossa Valpas-pennun kanssa. Hän tutkii viidakon eläimiä, joista tunnetuin on apina Alli (engl. Mandy) Lisäksi hän tutkii muinaisia raunioita.
* **Kati** () on nuori tyttö, joka omistaa eläinhoitolan. Hän ja Riku ovat hyviä ystäviä, ja Riku kutsuu yleensä Katin auttamaan, jos joku pentu on sairastunut. Pennut käyvät usein hänen hoitolassaan peseytymässä, tai hoitamassa ruhjeitaan. Kati omistaa nyrpeän lemmikkikissan **Hali** ().
* **Ramppa Rämäpää X** (aikaisemmin **Ramppa X Rämäpää**) () on rasavilli poika, joka haaveilee hienoista stunteista. Hän yrittää jatkuvasti tehdä uhkarohkeita temppuja, jotka saavat hänet aina ongelmiin. Ramppa on kaikesta huolimatta erittäin taitava lumilautailemaan. 
* **Taimi-emäntä** () on maanviljelijä, joka omistaa maatilan miehensä Ekin kanssa. Hän työskentelee useimmiten vihannesten parissa pelloilla ja omistaa Mielikki-lehmän ja kanalan. 
* **Eki-isäntä** () on maanviljelijä, joka omistaa maatilan vaimonsa Taimin kanssa. Hän huolehtii erityisesti lampaista. Hänellä on myös possupariskunta, Emma ja Oskari.
* **Ottu-ukki** on vanha mies, joka on Pormestari Pujolan isoisä.
* **Marketta** on vanha rouva, jolla on lemmikkinä pesukarhu **Reino** (aikaisemmin **Einari**). Riku ja pennut ystävystyivät hänen kanssaan ystävänpäiväjaksossa, jossa ystävänpäiväkortit joutuivat hänen pelottavan näköiselle talolleen.
* **Jaska** on mies, joka asuu vaimonsa kanssa Jännälahden ulkopuolella. He omistavat baarin, strutsin, hevosia ja sikoja.
* **Tylli Turpo** on Kapteeni ja François Turpon isoäiti.
* **Hurtanlinnan prinsessa** on Hurtanlinnan valtakunnan prinsessa, josta jonain päivänä tulee kuningatar.
* **Hurtanlinnan kreivi** on vanha mies, joka avustaa Hurtanlinnan prinsessaa.
* **Hovimestari** on Hurtanlinnan hovimestari. Hän ei puhu koskaan.
* **Söpöli** () on Hurtanlinnan prinsessan koira. Hän on ilkeä ja valehtelija, ja yrittää toistuvasti saada vallan kaapatuksi, mutta Ryhmä Hau tekee toistuvasti hänen aikeensa tyhjiksi. Söpölin paras ystävä on hänen robottilakeijansa **Vikke**.
* **Sid Pääpukari** on paha merirosvo, joka haluaa varastaa kaiken. Ryhmä Hau estää aina varkaudet. Hänen kanssaan tavaroita varastelee hänen koiransa Ärri.
* **Ärri** on merirosvo Sid Pääpukarin mäyräkoira. Hän auttaa Sidiä varastelemaan tavaroita. Toisin kuin omistajansa, Ärri on kiltti. Hän joskus ihmetteleekin, miksi Sid haluaa varastella tavallisia tavaroita, joita hänellä on jo monta ennestäänkin, mutta auttaa silti Sidiä.
* **Herkko Hanttinen** on Pormestari Hanttisen veljenpoika. Hän esiintyy ainoastaan "Mahtavat Mahtipennut" -jaksoissa. Hän saa jokaisella esiintymisellään supervoimat. Hän on setäänsä älykkäämpi.
* **Neitolintu** on varas, joka rakastaa kaikkea kiiltävää ja yrittää varastaa ne. Hän esiintyy vain 'Mahtavat Mahtipennut" -jaksoissa. Hän saa jokaisella esiintymisellään supervoimat. Kun Neitolintu esiintyy, esiintyvät myös kaksoset Ella ja Tapu. Pormestari Pujola kutsuu Neitolintua "Lintuneidiksi". Neitolintu vihaa tätä nimitystä.
* **Viljami-kisuli "Ville-kissa"** on **Pipsa Valosan** lemmikkikissa, joka esiintyy vain "Mahtavat Mahtipennut" -jaksoissa. Hän haluaa olla parempi kuin Ryhmä Hau. Ensiesiintymisellään hän löi meteoriittia, joka lopulta osui hänen hampaaseen, ja hänellä on nyt koko ajan supervoimat. Tajutessaan häviävänsä hän karkaa aina huomaamattomasti. Hänellä on joka kerta apunaan Pormestari Hanttinen, joka haluaa saada supervoimat. Hanttisella on myös tekemänsä asu ollessaan Ville-kissan apuri.
* **Reissaaja Lauri** on seikkailija, joka matkustaa koko ajan kuumailmapallolla ympäri maailmaa, mutta ei koskaan löydä oikeaan kohteeseensa.
* **Reimondo** on sirkustirehtööri, joka omistaa sirkuksen.
* **Tohtori Tilda Turpo** on Kapteeni Turpon sisko ja François Turpon serkku. Hän asuu Rexin ja tyttärensä Nellin kanssa Dinosaurusmaassa, ja on maailman ainoa dinosauruslääkäri.
* **Koviskopla** ovat kolme koiraa, jotka ovat pahoja ja ajavat moottoripyörillä. He esiintyvät vain "Vauhtipennut"-jaksoissa. He tekevät kolttosiaan, mutta Ryhmä Hau onnistuu aina pysäyttämään heidät.
* **Kata Lakatti** on Pormestari Hanttisen serkku. Hän on Hanttisen tavoin myös paha.
* **Kynsi** on pentu, joka oli aiemmin ritari eli **Sir Kynsi**, mutta Hurtanlinnan prinsessa erotti hänet, koska hän häiritsi lohikäärmettä, mikä vaaransi kaupungin. Kynsi haluaa olla taas ritari ja yrittää todistaa olevansa hyvä sellainen. Hän on liittoutunut Harmahtajan herttuan kanssa.
* **Harmahtajan herttua** on Hurtanlinnan prinsessan serkku. Hän yrittää kaapata vallan ja tulla Hurtanlinnan kuninkaaksi. Hän on liittoutunut Kynnen kanssa.
* **Helga Hanttinen** on Pormestari Hanttisen äiti. Hän ei kuitenkaan tee kolttosia toisin kuin poikansa.

## Ryhmä Haun eri muodot
Ryhmä Haulla on eri muotoja, joista tavallinen oli ainoa 3. tuotantokauteen asti. Useissa muodoissa on mukana ajoneuvoja, joita ajaa Robo-koira. Ainoastaan Huipputehtävä-muodossa Robo-koira ei ohjaa mitään ajoneuvoa. 2. tuotantokaudella Vainulle tuli vakoojan ja Sampalle ensihoitajan varusteet. Vainun vakoojavarusteita ei ole Ryhmä Haun missään muussa muodossa, mutta Samppa on ensihoitaja myös lentopentutehtävissä mutta ei muissa muodoissa. 

### Normaali muoto
Normaali muoto on Ryhmä Haun tavallinen muoto. Tämä on ainoa muoto 3. tuotantokauteen asti. 2. tuotantokaudella Vainusta tulee vakooja ja Sampasta ensihoitaja, sekä Halti liittyy ryhmään. Hau-vaunu ja Robo-koira tulevat myös mukaan kuvioon samalla kaudella. 3. tuotantokaudella Valpas liittyy ryhmään. Kun Ryhmä Hau toimii viidakossa Carlon ja Valppaan luona, heillä on maastokuvioiset varusteet ja ajoneuvot lukuun ottamatta Valpasta. 8. tuotantokaudella Kata Lakatti varastaa Hau-vaunun, muuntaa sitä ja aikoo tuhota viidakon hänen uuden ratansa tieltä. Riku on kuitenkin rakennellut uutta parempaa Hau-vaunua, ja saatuaan viimeisen tarvittavan osan hän lähtee pentujen kanssa pysäyttämään Kata Lakattia. He onnistuvat, mutta Kata Lakatti joutuu Hau-vaunun kanssa juoksuhiekkaan, jolloin ryhmän on pakko pelastaa Kata Lakatti, jolloin vanha Hau-Vaunu uppoaa juoksuhiekkaan.
***Riku** ajaa mönkijällä, joka voi muuntautua vesiskootteriksi ja moottorikelkaksi.
* **Vainu** ajaa poliisiautolla sekä 2. tuotantokaudelta lähtien myös vakooja-autolla. Hänen varusteisiinsa kuuluvat megafoni, jossa on lamppu, verkko ja pallonheitin sekä 2. tuotantokaudelta lähtien pimeänäkölasit, vaijeri, imukupit ja ajoneuvoon vakoojaraketti. Motto: "Vainu hoitaa homman! / Vakooja-Vainu hoitaa homman! / Supervakooja-Vainu hoitaa homman!"
* **Samppa** ajaa paloautolla sekä 2. tuotantokaudelta lähtien ambulanssilla. Hänen varusteisiinsa kuuluvat vesitykki/maalitykki ja tikkaat sekä 2. kaudelta lähtien sidetarpeet, kainalosauvat, tutkimuspöytä, röntgenlaite, kuumemittari ja kuumavesipullo. Motto: "Olen liekeissä! / Samppa säntää suit sait apuun!"
* **Kaja** lentää helikopteria. Hänen varusteisiinsa kuuluvat siivet, valjaat, koukku ja kiikarit. Motto: "Taivaalta kajahtaa! / Ilmojen teille! / Tämä pentu lähtee lentoon!'
* **Rekku** ajaa roska-autoa, jonka takakontista löytyy kaikki tarpeellinen. Riku päivitti myöhemmin Rekun roska-autoa. Päivityksessä roska-auto pystyy muuttumaan hinaajaksi. 7. kaudella Riku rakensi Rekulle isomman roska-auton, jolla pystyy tekemään roskista uusia tavaroita. Rekun varusteisiin kuuluvat pihdit/ulotin, räikkä, ruuvimeisseli, saha, vasara, imuri ja monia muita työkaluja. Motto: "Vihreällä mennään! / Älä heitä pois, käytä pois!"
* **Rolle** ajaa kaivinkoneella, jossa on lisäksi nostokurki tai pora. Hänen varusteisiinsa kuuluvat kauha ja katupora. Motto: "Rolle täällä, vauhti päällä! / Kaivu käyntiin!"
* **Toma** ajaa ilmatyynyalusta, joka pystyy muuttumaan sukeltimeksi, johon Riku menee yleensä kyytiin. Hänen varusteisiinsa kuuluvat pelastusrengas ja happisäiliö, jonka avulla hän voi sukeltaa. Motto: "Toma käy toimeen! / Yy kaa kastutaan!"
* **Halti** ajaa lumikissaa. Hänen varusteisiinsa kuuluvat tarttumakoukku, moottorisoitu lumilauta ja vedettävä pulkka. Motto: "Lunta tai jäätä, ei kylmää päätä! / Rohkeus ja maltti on Haltin valtti!"
* **Valpas** ajaa jeeppiä. Hänen varusteisiinsa kuuluvat monityökalu ja kaapelit. Motto: "Olen pelkkänä korvana, kuten aina!"

### Lentopennut
**Lentopennut** tulevat 3. tuotantokaudella. Tässä ryhmässä pennuilla ei ole omia ajoneuvoja vaan pennut liikkuvat Hau-lenturissa, jossa Riku myös antaa käskyt. Ennen pennuista vain Kaja kykeni lentämään. Lentopennuissa myös muut pennut voivat lentää. Siipiensä lisäksi heillä on myös varusteet, jotka ovat olleet mukana ennenkin. Rikulla on asu, johon kuuluu pienet jetit. Samppa ei pelkää enää lentämistä. Valpas ei kuulu tähän ryhmään ollenkaan. Halti liittyi tähän vasta myöhemmin.

### Tehtävä Hau
**Tehtävä Hau** tuli mukaan 4. tuotantokaudella. Sitä käytetään ainoastaan Hurtanlinnan pelastuksissa. Tehtävä Haussa pennuilla on agenttisemmat versiot varusteistaan. Halti ja Valpas liittyivät tähän ryhmään vasta myöhemmin.

### Meripartio
**Meripartio** tuli mukaan 4. tuotantokaudella. Ennen Toma hoiti ainoana pentuna vesipelastuksen, mutta nyt muutkin pennut pystyvät tekemään sen. Tähän ryhmään ei pystynyt liittymään noin vain, vaan pitää suorittaa eräs testi. Kaikki muut suorittivat sen paitsi Rekku, joka pelkää vettä. Vaikka Rekku onnistuikin suorittamaan testin koskematta veteen, Riku ei hyväksynyt häntä Meripartioon, sillä jossain vaiheessa Rekun olisi koskettava veteen. Myöhemmin hän auttaa eräässä pelastuksessa ja pystyy menemään veteen, koska hänen sukellusvarusteensa suojaavat häntä vedeltä ja Rekku pääsi mukaan Meripartioon. Jokainen pentu vuorollaan vahtii aina rantaa kesälämpimillä, kun monia ihmisiä on ottamassa aurinkoa ja uimassa. Rannalla on rantakeskus, jossa Riku antaa käskyt. Sitten sieltä paljastuu iso laiva, *Merikiituri*, joka pystyy myös liikkumaan maalla. Ennen laivan irtautumista komentokeskuksesta siihen lastataan pentujen tarvittavat ajoneuvot. Nämä ajoneuvot ovat veneitä, joilla pystyy liikkumaan myös maalla paitsi Kajan veneellä ilmassa. Laivassa on myös sukellin. Valpas ei kuulu tähän ryhmään, mutta oli kerran auttamassa Meripartiota, Halti liittyy siihen vähän myöhemmin. Halti pääsi mukaan auttamalla eräässä Meripartion pelastuksessa.

### Huipputehtävä
**Huipputehtävässä** on aina tarvittu vain yhden pennun apua, mutta tämä pentu ei ole yksin riittänyt siihen, joten kaikille pennuille on annettu varusteet, jotka ovat tehtävään tarvittavan pennun varusteet sekoitettuna pennun varusteeseen. Huipputehtävässä Riku ei ole enää pomo, vaan tehtävään tarvittava pentu, jonka varusteita tehtävään tarvitaan. Pennun, jonka varusteita tarvitaan, ajoneuvo muokataan suuremmaksi, niin että muut pennut mahtuvat kyytiin. Halti, Valpas ja Rex eivät ole olleet mukana Huipputehtävissä.

### Mahtavat Mahtipennut
Kun eräänä päivänä avaruudesta putosi meteoriitti, pennut saivat supervoimat. Näin syntyi **Mahtavat Mahtipennut**. Pentujen lisäksi Herkko sai supervoimat ja hän yrittikin kaapata meteoriitin itselleen. Riku oli pentuja ja Herkkoa kauempana meteoriitista eikä saanut supervoimia. Pennuilla ei kuitenkaan ole koko ajan supervoimiaan, vaan meteoriitti laitettiin Vahtitornin sisään ja se pitää "käynnistää" ennen kuin pennut saavat taas supervoimansa. Herkko ei kuitenkaan saa siitä supervoimiaan takaisin. Kuka vain pystyisi saamaan voimat joko kaappaamalla meteoriitin tai pitämällä vaikka taskussa sen palaa. Riku ei ole kuitenkaan ottanut vielä supervoimia. Halti on ollut mahtipennuissa alusta asti, mutta Valpas ei ole mukana tässäkään ryhmässä. Mahtipentuihin liittyi myös kaksi ennen näkemätöntä pentua: kaksoset Ella ja Tapu. Mahtipennuilla on myös omat ajoneuvonsa, jotka saavat virtansa ja voimansa pentujen voimista. Mahtipennuilla on myös lentokone, jolla pystyvät liikkumaan paikasta toiseen myös yli-inhimillisen nopeasti Vainun voimien ansiosta. Lentokone saa virtansa ja voimansa pentujen voimista. Myöhemmin pennut huomaavat voimiensa latautuvan eli saavansa uusia supervoimia "ladatessaan toisen pennun". Halti, Ella ja Tapu ole vielä tehneet tätä eivätkä näin ollen ole saaneet vielä uusia supervoimia.

#### Mahtavien Mahtipentujen supervoimat
* **Rikulla** ei ole supervoimia, mutta hän on rakentanut itselleen asun, jossa on rakettireppu.
* **Vainulla** on kyky liikkua yli-inhimillisen nopeasti. Toisen pennun ladatessa Vainu saa kyvyn lähettää ultraääntä.
* **Sampalla** on kyky muuttaa tassunsa tulikuumiksi. Toisen pennun ladatessa Samppa saa kyvyn tehdä korkeita hyppyjä.
* **Kajalla** on kyky lentää ilman siipiä sekä luoda tornado. Toisen pennun ladatessa Kaja kykenee hallitsemaan säätä. Lentäessään ilman ajoneuvoa Kaja luo alleen pienen tornadon, mutta lentäessään ajoneuvollaan ei luo sellaista.
* **Rekulla** on kyky luoda eräänlaista ainetta, josta pystyy tekemään erilaisia työkaluja. Toisen pennun ladatessa Rekku saa röntgenkatseen.
* **Rolle** on yli-inhimillisen vahva. Toisen pennun ladatessa Rolle saa kyvyn tehdä itsestään superpurkupallon.
* **Toma** pystyy hallitsemaan vettä ja ampumaan sitä tassuistaan. Toisen pennun ladatessa Toma saa kyvyn luoda superkuplia.
* **Haltilla** on kyky jäädyttää asioita ja luoda lunta.
* **Ellalla** on kyky suurentua.
* **Tapulla** on kyky pienentyä.

#### Muiden supervoimat
* **Herkolla** on kyky rakentaa erilaisia vekottimia helposti.
* **Kaamealla Kattikoplalla** on samat voimat kuin Mahtipennuilla, mutta ei Haltin, Ellan eikä Tapun supervoimia.
* **Neitolinnulla** on kyky lentää ja hän on yli-inhimillisen vahva.
* **Kanatuinen** suureni valtavaksi.
* **Pormestari Hanttinen** muuttui isoksi, violetiksi ja erittäin vahvaksi. Hänestä tuli myös entistä lapsellisempi eikä hän hallinnut sen takia itseään.
* **Viljami-kisuli "Ville-kissa"** sai samat voimat kuin Mahtipennut. Hän ei kuitenkaan saanut Haltin, Ellan tai Tapun voimia. Hän sai myös kyvyn puhua.

### Dinotehtävä
**Dinotehtävä** tuli mukaan 7. tuotantokaudella. Dinotehtävät tapahtuvat aina Dinosaurusmaassa, mutta sellainen voi siirtyä pois sieltä. Dinosaurusmaahan pääsee Jaken vuorelta. Pennut menevät sinne aina Dinovaunulla. Dinosaurusmaassa pennut auttavat Rexiä ja hänen omistajaansa tai dinosauruksia. Rex on aina mukana näissä tehtävissä. Halti ja Valpas eivät kuulu tähän ryhmään. Dinotehtävissä pennuilla on omat dinoajoneuvot, dinovarusteet sekä Dinotorni, joka muistuttaa vahtitornia.

### Vauhtipennut
**Vauhtipennut** tuli mukaan 7. tuotantokaudella. Vauhtipennuissa on mukana Ryhmä Haun pääpennut ja Ryhmä Haun ainoa kissajäsen, Villikatti. Vauhtipennuissa kaikilla on moottoripyörät, joissa on samat varusteet kuin normaaleissa ajokeissaankin, mutta joidenkin pentujen moottoripyörät ovat nopeammat. Vauhtipennut-tehtävässä mennään Vauhtitalliin, jossa Riku antaa pennuille tehtävät. Pennut lähtevät tehtävälle Vauhtitallista hyppyrin kautta.

### Pelastajaritarit
**Pelastajaritarit** tuli mukaan 8. tuotantokaudella. Pelastajaritareihin kuuluu Ryhmä Haun pääpennut. Rikusta ja pennuista tulee pelastajaritareita Hurtanlinnan prinsessan lyötyä heidät ritareiksi kiitokseksi kaikista pelastuksista ja kaikesta avusta. Kun Pelastajaritarit-tehtävä alkaa, niin Hurtanlinna muuntautuu vähän ja tehtävät jaetaan korkeimmassa tornissa.

## Elokuvat
* *[[Ryhmä Hau – Elokuva]]* (2021)
* *[[Ryhmä Hau: Mahtielokuva]]* (2023)
* *[[Ryhmä Hau: Dinoelokuva]]* (2026)

## Katso myös
* Luettelo televisiosarjan Ryhmä Hau jaksoista

## Lähteet
* PAW Patrol -sarjan alkuperäiskieliset jaksot (Nickelodeon)
* Ryhmä Hau -sarjan suomenkieliset jaksot (Yle) (Yle Areena)

### Viitteet